text: লন্ডন বাংলা প্রেস ক্লাবের ফুটবল টুর্নামেন্ট ১৪ অক্টোবর মাইল্ড এন্ড স্টেডিয়ামে – শীর্ষবিন্দু
  প্রচ্ছদ/লন্ডন থেকে/লন্ডন বাংলা প্রেস ক্লাবের ফুটবল টুর্নামেন্ট ১৪ অক্টোবর মাইল্ড এন্ড স্টেডিয়ামে
  সৈয়দ আব্দুল কাদির: খেলাধুলা মনকে প্রফুল্ল রাখে। শরীর চর্চার উত্তম পন্থা হচ্ছে খেলাধুলা করা। লন্ডন বাংলা প্রেস ক্লাবের এবারের নতুন সংযোজন বিশ্বের সবচেয়ে জনপ্রিয় খেলা ফুটবল টুর্নামেন্ট।
  আর এ আন্ত টুর্নামেন্ট অনুষ্ঠিত হবে লন্ডন বাংলা প্রেস ক্লাব সদস্যদের মধ্যে ১৪ অক্টোবর রোববার সকাল ১১টা থাকে় পূর্ব লন্ডনের মাইল্ড এন্ড স্টেডিয়ামে। গ্রুপভিত্তিক এ খেলায় ৩ টা গ্রুপে ৯ টা দল অংশগ্রহণ করবে।
  দলগুলো হচ্ছে গ্রুপ এ জনমত ওয়ারিয়র, ওয়ান বাংলা ফ্রেন্ডস ইউনাইটেড, ইউকে বিডি টাইমস। গ্রুপ বি চ্যানেল এস, সুরমা রাইডার্স, মিডল্যান্ড বাংলা মিডিয়া টিম। গ্রুপ সি বাংলা পোস্ট টাইগার, আবাহনী, সোনার বাংলা এফ সি।
  এ উপলক্ষে গত ১০ অক্টোবর বুধবার প্রেস ক্লাব অফিসে ৯ টি দলের অধিনায়ক ও ম্যানেজারের উপস্থিতিতে লটারির মাধ্যমে কোন দলের সাথে কোন দলের খেলা অনুষ্ঠিত হবে তা নির্ধারণ করা হয়েছে।
  এতে উপস্থিত ছিলেন লন্ডন বাংলা প্রেস ক্লাবের সাবেক প্রেসিডেন্ট মহিব চৌধুরী, মোহাম্মদ বেলাল আহমদ, নবাব উদ্দিন, বর্তমান প্রেসিডেন্ট সৈয়দ নাহাস পাশা, সাবেক সেক্রেটারি মোহাম্মদ আব্দুস সাত্তার, বর্তমান সেক্রেটারি মোহাম্মদ জোবায়ের, প্রেস ক্লাব সদস্য সৈয়দ মনসুর উদ্দিন, মোস্তাক বাবুল, ট্রেজারার আ স ম মাসুম, এসিস্ট্যান্ট সেক্রেটারি মোহাম্মদ সোবহান, বিনোদন সেক্রেটারি তওহীদ আহমদ, প্রেস ক্লাব সদস্য আহাদ চৌধুরী বাবু, আইটি সেক্রেটারি সালেহ আহমদ, প্রেস ক্লাব সদস্য সাঈম চৌধুরী, জুয়েল রাজ, আব্দুল হান্নান, খালিদ হোসেন, ইসি সদস্য এমরান আহমদ, প্রেস ক্লাব সদস্য গোলাম মোহাম্মদ কিনু, শরিফুজ্জামান, বিশ্বজিৎ রায় অপু, তামিনুল হাসান তানিম, রেজাউল করিম মৃধা, মোবিন আহমদ চৌধুরী প্রমুখ।
  ফুটবল পরিচালনার দায়িত্বে নিয়োজিত লন্ডন বাংলা প্রেস ক্লাবের সহ সাধারণ সম্পাদক মোহাম্মদ সোবহান উক্ত ফুটবল টুর্নামেন্ট যাতে ভালোভাবে অনুষ্ঠিত হয়, সেজন্য ক্লাব সদস্যগণের সর্বাত্মক সহযোগিতা কামনা করেছেন।
  ১৪ অক্টোবর রোববার লন্ডনের মাইল্ড এন্ড স্টেডিয়ামে দেখা যাবে উক্ত ফুটবল টুর্নামেন্টে বিজয়ের হাসি হেসে কোন দল হবে চ্যাম্পিয়ন, কোন দল হবে রানার্সআপ, আর কোন সৌভাগ্যবান ব্যাক্তি হবে সর্বোচ্চ গোলদাতা।